Raymond Aron
Store norske leksikon,Samfunn,Samfunnsfag,Sosiologi,Sosiologer
Raymond Aron var en fransk sosiolog og filosof. Han var professor i sosiologi ved Sorbonne fra 1956 og ved Collège de France fra 1970.
Under krigen sluttet han seg til Charles de Gaulle i London og redigerte avisen La France Libre. Sammen med Jean-Paul Sartre var han med på å grunnlegge tidsskriftet Les Temps modernes, men senere fjernet han seg fra eksistensialismen og venstrefløyen.I sine verker utarbeidet han en liberal politisk filosofi i opposisjon til marxismen: Dix-huit Leçons sur la société industrielle (1962), La Lutte des classes (1964), Les Désillusions du progrès (1969, om maiopprøret i 1968) og Plaidoyer pour l'Europe décadente (1976). Les mer i Store norske leksikon sosiologi politisk filosofi liberalisme Jean-Paul Sartre